Հիմա զղջում է՝ ասելով, որ բուհում տարածվում են ուսանողների անձը և ինքնասիրությունը վիրավորող բամբասանքներ, որոնք հնչեցվում են ռեկտորի կողմից: «Բուհի ռեկտորի հրահանգով, ճիշտ է` անարդյունավետ, բայց փորձ է արվում տարբեր ուսանողների և աշխատակիցների ինքնուրույն կամարտահայտման դեմ պայքարել: Բուհի աշխատողների կողմից կատարվում են զանգեր ուսանողների ընտանիքների անդամներին, և փորձ է արվում ծնողների միջոցով ներազդել գիտակից ուսանողների ազատ կամքի վրա: Ցավում ենք, որ «գիտական աստիճան» ունեցող մարդը բուհում կարող է իրեն թույլ տալ ստանձնել տարրական օղակի դաստիարակի դեր: Բուհի որոշ աշխատողների կարծիքով պետք է ուսանողների հարցով հրավիրվեն «ծնողական ժողովներ»՝ բարոյախրատական աշխատանքներ տանելու համար: Սա առնվազն ռեկտորի վերաբերմունքն է բացահայտում նույն բուհի ուսանողների և դասախոսական կազմի նկատմամբ: Համացանցում իրենց կարծիքն արտահայտող մարդկանց վերաբերյալ հավաքվում է տեղեկատվություն, կազմվում են, այսպես կոչված, «սև ցուցակներ»: